2. Bestaande struktuur.
2.1 Met die ontbinding van die Lusernsaadraad gedurende Augustus 1996, het alle belanghebbendes besluit dat daar 'n struktuur moet bly voortbestaan om sekere funksies aan die bedryf te lewer. 'n Artikel 21 Mpy is vir dié doel gestig onder die naam Lusernsaadorganisasie (LSO) met 'n Lusernsaad Trust waarin alle statutêre fondse opgeneem is. Met die ontbinding van die NLPO is daar gedurende 11 en 12 Sep 2001 tydens 'n lusern mini-simposium te Upington deur die verteenwoordigers 'n mandaataan die LSO gegee om ook die totale lusernhooibedryf in Suid-Afrika te behartig. 'n Nuwe gesagstruktuur is vir die doel in die lewe geroep om beide die saad en hooi komponente te akkommodeer en staan die nuwe struktuur vandag bekend as die Nasionale Lusernorganisasie (NLT). Hierdie organisasie tree op as verteenwoordigende mondstuk om al sy lede se gemeenskaplike belange te bevorder.
TOTAAL VAN 7 DIREKTEURE
TOTAAL VAN 6 TRUSTEES
Om die volhoubare produksie van lusern te verseker deur inoverende en koste-effektiewe bemarking van die graderingstelsel en kwaliteitsnormes vir die bedryf.
Om deur die implementering van 'n eenvormige graderingstelsel die beste voordele vir lusernprodusente, lusernhandelaars en verbruikers daar te stel.
3. Dienste deur die NLO aan lede.
Die NLO is die enigste punt vir die versameling van globale inligting wat statisties verwerk word en deurgegee word aan die bedryf vir algemene kennisname en gebruik word vir beplanning van aankope en produksie. Produsente en handelaars van lusernsaad en lusernhooi word statutêr verplig om by die NLO te registreer asook om maandelikse opgawes van aankope, produksie, verkope en in en uitvoere aan die NLO te voorsien. Daar is gedurende 2007 her-aansoek gedoen vir die voorsetting van bogenoemde statutêre maatreëls en goedkeuring is verkry tot en met 30 April 2010.
Die versameling van statistiek deur 'n onafhanklike instansie is belangrik aangesien alle inligting vertroulik hanteer word en sodanige data ook nasionaal deur die Dept van Landbou gebruik word vir die opstel van globale landboustatistiek.
3.2 Produksie inligting en voorligting.
Die NLO lewer 'n diens in die vorm van die verspreiding van inligting en voorligting tov die verbouing en gebruik van lusern wat 'n wye veld dek. Dit geskied deur middel van telefoniese navrae, inligtings- en demonstrasie dae, die beskikbaarheid van 'n volledige bladskrif en toegang tot 'n webblad wat op 'n deurlopende basis opgegradeer word. Die inligting voorsien die bedryf van bestaande en nuwe tegnologiese inligting wat produksie van hooi en saad bevorder en ook voorligting verskaf aan veral opkomende boere. Wanneer daar egter buitengewone probleme opduik koördineer die NLO ook skakeling met spesialis kenners soos bv. spesialiste op die gebied van insekte, plantsiektes, onkruidbestryding, besproeiing, ens.
3.3 Bemarkings inligting.
Uit die aard van skakeling met 'n breë spektrum van belanghebbendes binne die saad en hooibedryf kom die NLO ook in aanraking met bemarkings aangeleenthede. Alhoewel die NLO nie direk by bemarking betrokke is nie, word daar tog navrae ontvang wat verwys word na die betrokke produsente of handelaars. Op die webblad word ook voorsiening gemaak vir die skakeling tussen koper en verkoper van lusernprodukte asook diensverskaffers aan die bedryf.